text: 
  Danmarks holdning til Kina har siden den dramatiske nedkæmpning af det
   pro-demokratiske studenteroprør på Den Himmelske Freds Plads i 1989 
  simret på et meget svagt vågeblus. Kina er stadig i stue-arrest, og 
  Danida holder pengekassen hermetisk lukket for danske engagementer i 
  Kina.
  
  " Kineserne er skuffede over Danmarks holdning. Danskerne var blandt 
  de første udenlandske forretningsfolk i Kina, men nu er vi blandt de 
  sidste, der lukker op igen, " siger Oliver Jensen, FLS i Peking.
  
  Han fortæller, at udviklingen i Sydkina kører så hurtigt, at man 
  taber pusten.
  
  " Vi har store forventninger til reformerne, omend vi er forberedt på
  , at de kan komme til at køre lidt i " ryk ". Men det er 
  spændende at se, hvor langt de tør gå med at slippe markedskræfterne 
  løs. "
  
  FLS har været aktiv i Kina siden 1906 og har opført 20-30 
  cement-fabrikker rundt om i landet. I øjeblikket er man ved at bygge 
  et anlæg i Shanghai, finansieret af spanske lån gennem FLS' 
  søsterfirma i Spanien.
  
  
  
  